lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv es de en es lv lv lv lv lv lv lv lv lv lv lv lv lv lv sl es lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Mediķu un pacientu organizācijas aicina vēl vismaz dažas nedēļas nemīkstināt Covid-19 ierobežojumus – ZZ.lv
Vārda dienas svin: Ilma, Skaidris
andra.ozola@zz.lv - 04.02.2022 - 8:42
Vairākas mediķu un pacientu organizācijas vakar Veselības ministrijas (VM) veselības nozares stratēģiskās padomes sēdē aicināja Latvijā vēl vismaz dažas nedēļas nemīkstināt Covid-19 ierobežojumus, vēstīja TV3.
Ārstniecības personālu un pacientus pārstāvošās organizācijas un slimnīcu vadītāji šodien lūguši nemīkstināt ikdienas ierobežojumus, neveikt izmaiņas vakcinācijas sertifikātu uzrādīšanās sistēmā vēl vismaz divas nedēļas, kad varot sagaidīt Covid-19 omikrona varianta “izplatības pīķi”.
Lai arī pašlaik lielākā daļa inficēto ar Covid-19 neslimo smagi, taču inficētais medicīnas personāls ir izsists no ierindas, un ir apgrūtināta palīdzības sniegšana joprojām tiem daudzajiem, kas inficēti ar delta paveidu, uzsvēruši padomes dalībnieki.
“Sāpīgākais jautājums ir ap 400 ārstu un mediķu, kas ir vai nu inficējušies vai karantīnā. Faktiski jau tagad mēs sākam šķirot pacientus, kuriem sniegt pirmo palīdzību, kuriem varētu atlikt, un, ja šis stāvoklis pasliktināsies, šī šķirošana būs pilnīgi neizbēgama,” uzsvēris Latvijas Slimnīcu biedrības vadītājs Jevgēņijs Kalējs.
Saturs turpināsies pēc reklāmas.
Arī pacientu interešu pārstāvji lūguši vēl neatcelt ikdienas ierobežojumus sabiedrībai, ja vien tas var apturēt vīrusa izplatību. Dažādu kaišu hroniskie slimnieki šajās nedēļās atkal izjūtot sekas, ka uz Covid-19 nodaļām aizsaukts personāls no citām nodaļām. “Pacienti sūdzas par pēkšņi pārceltām vai atceltām vizītēm, kas vēl vairāk ierobežo pieejamību veselības aprūpes pakalpojumiem, piemēram, konsultācijām un izmeklējumiem. Ja tas vēl vairāk ierobežo tikšanu pie ārsta, tas pasliktina situāciju pacientam,” atzīmējusi “Latvijas Pacientu organizāciju tīkla” vadītāja Baiba Ziemele.
Līga Kozlovska uzsvērusi, ka arī viņas vadītā Latvijas Lauku ģimenes ārstu asociācija uzskata, ka pagaidām, kamēr ir ārkārtas stāvoklis līdz 28.februārim, ierobežojumus nevajadzētu pārtraukt, jo saslimstība ar Covid-19 vēl aug, kas nozīmē, ka ģimenes ārstu darba apjoms nevis samazinās, bet palielinās.
Uzklausot šīs bažas, Veselības ministrijas pārstāvji uzsvēruši, ka tuvākajā laikā neplāno strauji mainīt kursu, nemaz nerunājot par sekošanu Lietuvas piemēram, kas nedēļas beigās atteiksies no vakcinācijas sertifikātu sistēmas. Lai arī vairāki valdošās koalīcijas politiķi, tostarp premjers Krišjānis Kariņš (JV), izteikušies, ka atsevišķās vietās sertifikātus varētu neuzrādīt, VM stratēģiskajā padomē šodien par to pausta skepse.
Saturs turpināsies pēc reklāmas.
“Nešaubāmies, ka ir jāsaglabā esošā sertifikātu sistēma. Ir nepieciešams uzsvērt balstvakcinācijas nozīmīgumu. Ir ārkārtīgi svarīgi nodrošināt, lai mēs izvairītos no atkārtotas slimnīcu pārslodzes, kad tas apgrūtina ne tikai Covid-19 slimnieku, bet jebkuras citas slimības ārstēšanu,” uzsvēris Latvijas Jauno ārstu asociācijas valdes loceklis Jānis Vētra.
Skaidrojot, kāpēc nepieciešams turpināt lietot Covid-19 sertifikātus, mediķi uzsvēruši, ka saslimstības pieauguma laikā ir jāizmanto jebkura iespēja mazināt nekontrolētus kontaktus un pulcēšanos, turklāt, tā kā vēl neesot notikusi omikrona masveida pārnese uz riska grupām, neesot zināmas sekas tam.
“Pēc omikrona viļņa pārvarēšanas plānots saglabāt pamata drošības pasākumus, piemēram, medicīnisko masku un respiratoru lietošanu, distances ievērošanu, vakcinācijas un pārslimošanas sertifikātu izmantošanu, maksimālā cilvēku skaita noteikšanu liela mēroga pasākumos un tamlīdzīgi. Citus drošības pasākumus varētu pakāpeniski mazināt,” VM nākotnes plānus iezīmējis tās pārstāvis Oskars Šneiders.
Saturs turpināsies pēc reklāmas.
Covid -19 Latvijas ziņas
Pēc trešdaļas balsu saskaitīšanas līderos JV, ZZS un Apvienotais saraksts
Jelgavā novēlējuši 65,68 procenti balsstiesīgo
CVK vadītāja: 14.Saeimas vēlēšanās nobalsojuši ap 59% balsstiesīgo
Vēlētāju aptauja: Saeimas vēlēšanās varētu būt uzvarējušas JV, Apvienotais saraksts un ZZS
Nobalsot 14.Saeimas vēlēšanās varēs visi tie, kuri līdz pulksten 20 iestājušies rindā vēlēšanu iecirknī
Saeimas vēlēšanās līdz pulksten 16 nobalsojuši kopumā 42,28% vēlētāju
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.